1. klase

Tēma: Pie ekrāna pavadītais laiks

3. nodarbība - Ekrāna laika dilemmas

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kādas aktivitātes var iekļaut savā brīvajā laikā un kopā ar ģimeni un draugiem pavadītajā brīvajā laikā;
* kādi ir ieguvumiem, ko garīgajai labklājībai un laimes izjūtai sniedz fiziskās aktivitātes, ārā pavadītais laiks, piedalīšanās kopienas dzīvē, brīvprātīgais darbs un palīdzēšana citiem.

***Skolēnam sāk veidoties morālais ieradums***

* izvērtēt laika daudzumu, kas pavadīts pie ekrāna un atvēlēts citām aktivitātēm;
* sniegt ieteikumus saviem draugiem, ģimenes locekļiem un citiem sev tuviem cilvēkiem par viedierīču izmantošanu;
* rūpēties par savu, ar ģimeni un draugiem kopā pavadīto laiku, tostarp vaļasprieku un interešu, sniegtajiem ieguvumiem,
* rūpēties par savu un citu cilvēku garīgo un fizisko labklājību.

**Atslēgvārdi:** padomdevējs, noraizējies.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Dzīvība, ģimene, brīvība, daba | Rūpes, atbildība, harmonija, saskaņa |
| Tikumi | Atbildība, centība, gudrība, mērenība, savaldība | Zinātkāre, kritiskā spriestspēja, čaklums, pašvadība, pārliecinātība |

**Mācību materiāli:**

* *PowerPoint* prezentācija *“*Ekrāna laika dilemmas”.
* A4 izmēra balta papīra lapa katram skolēnam.

**Atslēgas jautājumi:**

1. Kādu problēmu tu saskati šajā morālajā dilemmā?
2. Kādi tikumi tev varētu būt vajadzīgi?
3. Vai šeit ir tikumi, kas savstarpēji pretdarbojas?
4. Kāds, tavuprāt, ir saprātīgs risinājums?
5. Kādu padomu tu vari dot cilvēkam, kuram ir grūtības kontrolēt pie ekrāna pavadīto laiku?

Mācību aktivitātes

Ierosme. Viedi vārdi (ieteicamais laiks 5 min.)

**[2. slaids]** Skolotājs aicina skolēnus aplūkot Stīvena Spīlberga citātu prezentācijā (izstāsta skolēniem, kas viņš ir, ja nepieciešams). Skolotājs uzdod jautājumus skolēniem:

* Ko, tavuprāt, viņš vēlas pateikt?
* Par kurām tehnoloģiju radītajām negatīvajām parādībām viņš ir īpaši noraizējies?
* Ko tu domā par viņa idejām?

1. aktivitāte. Morālā dilemma (ieteicamais laiks 10 min.)

**[3. slaids]** Skolēni pāros aplūko morālo dilemmu. Savstarpēji pārrunā šos jautājumus:

* Kāda problēma šeit radusies?
* Kā tu justos?
* Kādi tikumi tev varētu būt vajadzīgi?
* Kāds, tavuprāt, ir saprātīgs risinājums?
* Vai šai situācijai ir vairāk nekā viens risinājums?

2. aktivitāte. Padomdevējs (ieteicamais laiks 15 min.)

**[4. slaids]** Skolotājs aicina skolēnus aplūkot padomu slejas vēstuli *PowerPoint* prezentācijā (nepieciešamības gadījumā var izdrukāt). Skolotājs uzdod jautājumu skolēniem:

* Ko tu vari ieteikt, lai palīdzētu Kristīnei atbildēt uz Jāņa rakstīto vēstuli?

Skolotājs aicina skolēnus uzrakstīt Jānim vēstuli, sniedzot ieteikumus. Šeit iespējama sadarbība ar latviešu valodas skolotāju, piemēram, skolēni klases stundā uzraksta melnrakstu vai galvenās idejas un latviešu valodas stundā raksta vēstules tīrrakstu.

Kolēģu komentāri:

“Šo vēstuli skolēniem var uzdot kā mājasdarbu, jo nodarbības laikā viņiem var pietrūkt laika tās uzrakstīšanai.”

Kopīgā noslēguma apspriede. Vērtīgākie padomi (ieteicamais laiks 10 min.)

**[5. slaids]** Skolotājs skolēniem izdala katram vienu A4 lapu.

Skolēnu uzdevums ir apvilkt plaukstas kontūru un pie katra pirksta pierakstīt ieteikumu, kas palīdzētu līdzsvarot pie ekrāna pavadīto laiku.

Skolotājs aicina piecus no klases skolēniem nolasīt skaļi savus ieteikumus.